hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu hu hu hu hu hu hu hu hu hu hu hu hu hu hu hu hu hu en hu en hu zh hu en hu hu hu hu hu hu en en es es es es en hu hu de hu hu hu hu hu hu hu hu de hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
KOREAI FILMHÉT 2013 - Díjnyertes koreai filmek az Urániában
Írta: MoziNéző | 2013,okt,24 | Filmes események, Filmhírek, Kiemelt cikkek | 0 |
A Koreai Kulturális Központ szervezésében 2013. november 4-8. között hatodik alkalommal kerül megrendezésre a koreai filmhét az Uránia Nemzeti Filmszínházban. Az idei programban szereplő díjnyertes koreai alkotások egy kivételével először láthatók Magyarországon. A vetítések ingyenesen látogathatók.
A 2013-as koreai filmhetet a Grand Bell Awards-díjas A férfi, aki királyt játszott című film díszvetítése nyitja meg 2013. november 4-én 19 órakor a Filmszínház dísztermében, zártkörű előadás keretében. Az izgalmas, helyzetkomikumokkal fűszerezett történelmi dráma középpontjában egy olyan közember áll, akit a király bőrébe bújtatnak annak hasonmásaként, megakadályozandó az uralkodó elleni merényletet.
A filmhét során további négy alkotás látható az Urániában, a nagy érdeklődésre tekintettel mindegyik film kétszer is műsorra kerül. Látható lesz  Park Chan-wook Cannes-ban a Zsűri Nagydíját elnyert bosszúdrámája, az Oldboy, melyben a rendező mesteri módon ötvözi a brutalitást a líraisággal. A drámai fordulatokban gazdag, kiváló történetvezetés mellett a film képi világa is egyedülálló.
Amelyik kutya ugat, az nem harap címmel debütál hazánkban Bong Joon-ho Grand Bell Awards-díjas vígjátéka, mely sikerrel vegyíti a mély filozófiai kérdéseket és a humort. A film a gazdasági válságból kilábalt Dél-Korea újdonsült jóléti társadalmának furcsa szokásait állítja szembe a hagyományokkal. Így esik meg például, hogy míg egy hatalmas épület lakóinak egy része újgazdag hóbortnak hódolva, státuszszimbólumként tart ölebeket, addig a ház gondnoka az alagsorban a legnagyobb természetességgel főzi meg a házi kedvenceket.
A Vértestvérek hamisítatlan dél-koreai akciófilm, amely egy tipikus macska-egér játékot mutat be. Jang Hoon filmjének főszereplője egy észak-koreai titkosügynök, akinek élete egy megbízást követően teljesen megváltozik. A célpont ugyanis Kim Jong-Il másod-unokatestvére, aki rendszerellenes könyvének megírása miatt kerül a feketelistára. Az árulásokkal és fordulatokkal tarkított történetben, amely 2010-ben elnyerte a Blue Dragon Film Awards legjobb filmnek járó díját,  nagy szerep jut az emberi kapcsolatok, az egymás iránti tisztelet, bizalom és őszinteség ábrázolásának.
A 2013-as koreai filmhetet a Csak egy film/Rough Cut magyarországi premierje zárja, melynek forgatókönyvét a hazánkban is népszerű Kim Ki-Duk írta. Az akciófilm kiváló színészeket sorakoztat fel, a két főszereplő és a film rendezője, Jang Hoon is elnyerte 2008-ban a Korean Association of Film Critics Awards első díját. A film egy helyi gengszterfőnök és egy gőgös színész különös találkozásával kezdődik. A cinikus humorra ábrázolt, csavaros történetben nem csak a két férfi sorsát követhetjük nyomon, hanem a dél-koreai filmiparba is betekintést nyerhetünk.
A vetítésekre a belépés ingyenes, helyfoglalás érkezési sorrendben, a szabad helyek erejéig lehetséges. A filmeket eredeti nyelven vetítik, a dísztermi vetítések magyar és angol felirattal, a Csortos teremben zajló vetítések angol felirattal láthatók.
19:00 Díszterem: Hivatalos Megnyitó és Díszvetítés – A férfi aki királyt játszott
(Gwanghae – színes, dél-koreai történelmi filmdráma, 2012, 131′, magyar és angol felirattal)
21:00 Csortos terem: Csak egy film/Rough Cut
(Yeonghwaneun yeonghwada – színes, dél-koreai akciófilm, 2008, 113’, angol felirattal)
19.00 Díszterem: Oldboy (színes, dél-koreai thriller, 2003, 120’, magyar és angol felirattal)
21:00 Csortos terem: A férfi aki királyt játszott
(Gwanghae – színes, dél-koreai történelmi filmdráma, 2012, 131′, angol felirattal)
19:00 Díszterem: Amelyik kutya ugat, az nem harap
(Flandersui Gae – színes, dél-koreai vígjáték, 2000, 106’, magyar és angol felirattal)
21:00 Csortos terem: Oldboy (színes, dél-koreai thriller, 2003, 120’, angol felirattal)
19:00 Díszterem: Vértestvérek (Uihyeongje – színes, dél-koreai akciófilm, 2010, 116’, magyar és angol felirattal)
21:00 Csortos terem: Amelyik kutya ugat, az nem harap
(Flandersui Gae – színes, dél-koreai vígjáték, 2000, 106’, angol felirattal)
17:00 Csortos terem: Vértestvérek (Uihyeongje – színes, dél-koreai akciófilm, 2010, 116’, angol felirattal)
19:00 Díszterem: Csak egy film/Rough Cut
(Yeonghwaneun yeonghwada, színes, dél-koreai akciófilm, 2008, 113’, magyar és angol felirattal)
Következő A Gravitáció rakétasebességgel száguld
Locarnói nagydíj A LÉTEZÉS EUFÓRIÁ-jáért
Komoly gondot jelent Mark Wahlberg új szerelme
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Elegant Themes által tervezett | Powered by WordPress